CELEX: C2005/115/60
Language: fi
Date: 2005-05-14 00:00:00
Title: Asia T-115/05: José Jiménez Martinezin 28.2.2005 Euroopan yhteisöjen komissiota vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/33
            
         José Jiménez Martinezin 28.2.2005 Euroopan yhteisöjen komissiota vastaan nostama kanne
   (Asia T-115/05)
   (2005/C 115/60)
   Oikeudenkäyntikieli: ranska
   José Jiménez Martinez, kotipaikka Bryssel, on nostanut 28.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on Eric Boigelot.
   Kantaja vaatii, että ensimmäisen oikeusasteen tuomioistuin
   
               1)
            
            
               kumoaa työkyvyttömyyslautakunnan 21.4.2004 tekemän päätöksen, jolla hylättiin 19.1.2004 tehty hakemus työkyvyttömyyden toteamiseksi, ja joka annettiin tiedoksi 27.4.2004 päivätyllä kirjeellä,
            
         
               2)
            
            
               kumoaa työkyvyttömyyslautakunnan 22.7.2004 tekemän työkyvyttömyyden toteamista koskevan päätöksen siltä osin kuin työkyvyttömyyspäätöstä ei sovelleta taannehtivasti 21.4.2004 alkaen,
            
         
               3)
            
            
               myöntää kantajalle kohtuulliseksi katsottavan 222 568 euron suuruisen korvauksen aineellisesta ja henkisestä vahingosta sillä varauksella, että asian käsittelyn kuluessa korvauksen määrää voidaan nostaa, ja
            
         
               4)
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tämän asian kantaja ei hyväksy vastaajan tekemää päätöstä, jolla kantaja todetaan työkyvyttömäksi kolmen vuoden ajaksi 1.9.2004 alkaen, mutta jota ei sovelleta taannehtivasti työkyvyttömyyslautakunnan ensimmäisen kantajaa koskevan kielteisen päätöksen tekemisestä eli 21.4.2004 alkaen.
   Kantaja vetoaa väitteidensä tueksi seuraaviin seikkoihin:
   
               —
            
            
               henkilöstösääntöjen liitteessä II olevaa 7 artiklaa ja työkyvyttömyyslautakuntien toimintaa koskevia sääntöjä on rikottu; tältä osin kantaja väittää, että työkyvyttömyyslautakuntaan kuuluneista kolmesta lääkäristä kaksi ei tuntenut kantajan sairautta eikä terveydentilaa,
            
         
               —
            
            
               komissio teki tässä tapauksessa kantajan sairauden luonnetta koskevan ilmeisen arviointivirheen; tältä osin huomautetaan, että työkyvyttömyyslautakunta ei lainkaan ottanut huomioon, että kyseessä on univaikeuksista poikkeava sairaus eli aikaisemmin diagnosoitu krooninen väsymys,
            
         
               —
            
            
               perusteluvelvollisuutta on laiminlyöty,
            
         
               —
            
            
               henkilöstösääntöjen 53 ja 78 artiklaa ja sen liitteessä VIII olevaa 13–18 artiklaa on rikottu,
            
         
               —
            
            
               hyvän hallintotavan periaatetta on loukattu ja huolenpitovelvollisuutta on laiminlyöty.